Met dedennus e kavan ar ganouenn-se (Erru on skuizh, hañ, heuliit mar plij ganeoch), peogwir eo bet skrivet 12 vloaz zo bremañ, ha gwir-tre eo choazh koulskoude. Breizh evel un douar kozh, bro gozh ma zadoù, hengounioù ha folkloraj… Mmmh… Neo ket fall an hengounioù drezho o-unan, mat eo, er chontrol, kaout un diazez, spered hag istor. Un den hep istor neo ket kalz a -dra (Choazh. Keit ma nen do ket krouet un amzer-drement nevez), ha karantez-bro ne zeu nemet diwar an istor-se, petra mod all ? Hep ar pezh o peus bevet pe ar pezh a ouzit diwar-benn ul lech ez int holl heñvel ivez. Hogen, chom gennet en amzer-drement neo ket un dra vat (emezañ…), a fed istor, kevredigezh, hag a fed yezh kement-all.  Cheñch a ra an traoù, cheñch pe gemmañ, pe choazh, mar fell deoch bezañ resis, cheñchet ha kemmet e vezont. Ha ne blij ket da lod, ne blij ket dezho e vefe disheñvel ar yezh diouzh hini hanter-kant vloaz zo. Ha koulskoude ne gomzont ket galleg mod kozh, war a seblant neo mat seurt traoù nemet evit ar brezhoneg. Choarzhadeg a vefe ma vije unan o komz saozneg evel e penn-kentañ ar chantved, ha kement a saoznegoù a vez anavezet meo ur farsadenn pevar pe pemp rannyezh ar brezhoneg. Un nebeud tud a gompren koulskoude eo ret mont war-raok, hag e vez kemmet ar yezh bepred. Anzav a ran e kavan traoù zo torr revr gant brezhoneg ar re yaouank, ha spontet on o welet ar chemmadurioù dre vlotaat och aloubiñ tachenn ar re all (kentañ ha brasañ fan ar chemmadurioù dre galetaat on ^^), ha traoù all e-giz-se, met asantiñ a ran e cheñfe an traoù. E saozneg e vez gwelet penaos e chell un aroagenn cheñch ster penn-da-benn a-hed ar bloavezhioù, ha cheñch a ra sterioù ar gerioù en holl yezhoù, brezhoneg hag all. Ne gomprenan ket ar re a fellfe dezho komz brezhoneg ar chatolikon.